Gigi Becali a găsit explicaţia după înfrângerea cu Rapid: Dumnezeu e împotriva celor mândri!
Gigi Becali a găsit explicaţia pentru înfrângerea FCSB-ului în faţa Rapidului. Omul de afaceri spune că a primit o pedeapsă de la Dumnezeu ca urmare a declarațiilor pe care le-a dat despre modul în care va câștiga campionatul.
Gigi Becali spunea că se va urca pe limuzina sa și va da cu artificii după ce FCSB va câștiga titlul.
"Dumnezeu stă împotriva celor mândri"
"Dumnezeu le dă lecții și îi cercetează pe cei pe care îi iubește. Pe mine m-a cercetat și rezultatul a fost foarte bun. Dacă nu era 0-4, poate nu înțelegeam.
Eu am spus «În Giulești o să batem 4-0». A făcut Dumnezeu, da? Dumnezeu stă împotriva celor mândri. Din mândria mea, din trufia mea și din, cum a zis și Șucu, din aroganța mea, Dumnezeu a zis «Tu nu poți să faci un fir de păr! Cum bați tu în Giulești? Cum adică?
Ai bătut tu vreodată? Eu ți-am făcut schimbările, eu ți-am făcut echipa, eu ți-am dat bani. Tu spui acum că bați tu? Aroganța ta... Vei primi 4, cât ai zis că le dai»", a spus Gigi Becali, după înfrângerea de 0-4 cu Rapid, potrivit antena3.ro.